SCB Financial Markets คาดกรอบเงินบาทวันนี้ 36.55-36.85 บ./ดอลลาร์
SCB Financial Markets คาดเงินบาทวันนี้ (1 ก.ย.65) เคลื่อนไหวกรอบ 36.55-36.85 บ./ดอลลาร์ ท่ามกลางความกังวล “เฟด” ขึ้นดอกเบี้ยเดือนนี้
SCB Financial Markets คาดเงินบาทวันนี้ (1 ก.ย.65) เคลื่อนไหวกรอบ 36.55-36.85 บ./ดอลลาร์
1 ก.ย. 2565

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (1 ก.ย.65) เคลื่อนไหวในกรอบ 36.55-36.85 บาท/ดอลลาร์ โดยค่าเงินบาทปรับอ่อนค่าลงในช่วงเช้าจากแรงซื้อช่วงสิ้นเดือน และย่อตัวลงจากแรงขายของผู้ส่งออก อย่างไรก็ดีเช้านี้ค่าเงินบาทปรับอ่อนขึ้นมาอีกครั้ง ท่ามกลางความกังวลการขึ้นดอกเบี้ยของธนาคารกลางสหรัฐ (เฟด) ในเดือนนี้
ขณะที่เมื่อวานนี้สำนักงานสถิติของสหภาพยุโรป (ยูโรสแตท) ประกาศตัวเลขเงินเฟ้อเดือนสิงหาคมสูงกว่าที่ตลาดคาดการณ์ อยู่ที่ 9.1% เงินยูโรปรับย่อลงมา กดดันให้ดอลลาร์แข็งค่าขึ้น แต่ตลาดยังคงคาดว่า ธนาคารกลางยุโรป (ECB) จะปรับดอกเบี้ยขึ้น 75 bps ในการประชุมวันที่ 8 กันยายนนี้
ทั้งนี้ตลาดหุ้นทั่วโลกติดลบ จากความกังวลการปรับขึ้นดอกเบี้ยของเฟด